da da en da da da da da da nb da da da da da da da da da da da sv da da sv en da nb en en nl da da da da nl da da da en da en da da da nb tr da nn en en nb
På med vanten og op på ølkassen! - Allan Ohms
Allan Ohms Input i samfundsdebatten.
Mere om mig – hvem skriver bloggen
Skrevet af: Allan Ohms den 30. september 2018 i Bøger & foredrag, Debat, politik & samfund, Erhverv, produkter & CSR, I form & slib saven Skriv en kommentar 1,246 visninger 0
Op på ølkassen. Lene Kobbernagel har skrevet en pædagogisk bog om hvordan du får dine budskaber ud over disken. Er det nødvendigt? Svaret er “ja” og verden er mit vidne. Bogen bør læses af alle, der interesserer sig for kommunikation. Den indeholder nyttige værktøjer, der forklares pædagogisk.
Bogen “Op på ølkassen” indledes med et citat af Kenneth Gergen: “To look at yourself as a single being is absurd. Te new way to look at it is, I’m connected, therefore I am”. Det er da helt rigtigt – og alligevel halter det mange steder med den gode kommunikation. Med evnen til at formidle et – rigtigt og vigtigt – budskab, så det når uden om forhindre og frem til adressaten. Ikke underligt, for vi er mange, der ikke har øvet og tilstrækkeligt. Nogle af os ved det, andre har ikke engang selv opdaget det. Bogen kan være en stor hjælper til begge grupper.
Bogen en guldgrube af “derfor’er” og “sådan’er”. Det er forfatterens ambition at hjælpe dig til “at forstå, hvordan du helt konkret supplerer den kommunikation, du allerede har styr på, med en kommunikation, der går lige i hjertekulen på dem, du taler til”. En stor ambition, men den bliver nået på 192 velskrevne sider i et godt sprog og med pædagogiske illustrationer af Simon Hartvig og Geelmuyden Kise.
Ord er stærke. De kan starte og slutte krige. De kan slå ihjel. De kan bryde ned og bygge op. De kan formidle. De kan gøre en forskel. Ofte en stor og helt afgørende forskel.
Og så er der den bløde mellemvare – “normaliteten” – hvor det bliver til ordgrød og helt eller delvist skønne spildte kræfter. Fordi vi måske går rundt og tror, at bare fordi vi har lært at tale, så evner vi også at kommunikere på den rigtige måde. Det gør kun naturtalenter og de tælles i færre antal end almindeligt antaget, så køb bogen og få nogle effektive værktøjer.
Størst indtryk gjorde afsnittet om påvirkningskraft. Det er et begreb Lene Kobbernagel har fundet på. Det går ud på at ændre et “tja” til et “ja”. Det er da en vigtig evne, må man sige. Om metoden siger forfatteren, at det “at øge din påvirkningskraft er en effektiv og overset følelsesbaseret strategi til at kile dig selv ind i en beslutningsproces, der er vanskelig at få adgang til med udelukkende sagligt baserede appelformer”. Bravo. Wakeup-call til os alle. Verden er ved at gå i stå på grund af uklogt overforbrug af sagligt baserede appelformer. Af ukendskab til, hvordan vi mennesker danner holdninger.
Vi skal forstå at veksle mellem at spille på system 1 og system 2. System 1 er altid på, altid tændt og kræver ingen mental energi. Klar til at træffe beslutning her og nu – uden dybere overvejelser. System 2 er rationelt, det er langsommere og det konkluderer på baggrund af store mængder information. Hvis du – som mange af os gør – kommunikerer alene til system 2, så går det galt. Dine gode argumenter når ikke frem, men ædes og gnaskes af system 1 og det er ikke så heldigt, selvom det føles godt. System 1 fører bare til forhastede konklusioner med afgørende vægt på måske kun ét aspekt af en vanskelig sag. Pas på det og styr din kommunikation så den balancerer klogt og bevidst mellem de to systemer. Bogen giver gode anvisninger til hvordan den opgave kan løses. Stille og pædagogisk lærer du, hvordan de rigtige appelformer – både bløde og hårde – rigtig balanceret kan styre dine budskaber igennem forhindringerne og frem mod målet: at blive forstået.
Du lærer om kropssproget – formlen for tillid – mixerpulten og styring af den – troværdighed – sikkerhed – intimitet – alt har det betydning for arbejdet med det kropssprog vi ved er så vigtigt, men som vi kan blive bedre til at bruge. Du lærer at finde din kernesætning, metaforer, fortællinger, formater, tegninger og rumformater.
Og så åbner Lene Kobbernagel for en værktøjskasse med 40 værktøjer, der hver for sig giver et puf til større påvirkningskraft. Værktøjerne er rubriceret under de syv bløde appelformer. Overskueligt opdelt og fint illustreret.
Hvorfor anbefaler jeg dig denne bog?
Fordi jeg er optaget af kommunikation. Og vild efter at blive lidt bedre til det hver dag. Hvis du har samme interesse, så bestil bogen “Op på ølkassen” og sæt tid af til at læse og øve med den. Du opnår, at dine budskaber lettere bliver forstået. Du møder mennesker på en anden måde. Lene Kobbernagel har drevet egen virksomhed siden 2011. Hun har undervist mig i kropssprog og hold da op, hvor var der meget at lære (anbefales – se hjemmesiden). Hun har rådgivet ledere i mere end 90 større virksomheder i strategisk anvendelse af kropssprog, metaforer og fortællinger. Forfatteren er professionel og det mærkes klart på bogen – den er skrevet ud fra et ønske om at sætte læseren i stand til at vokse. Og den lykkes med dette flotte formål.
Tjek også forfatterens hjemmeside, hvor du finder gode videoklip og fint værktøjer. Lad os kommunikere bedre sammen. Allesammen.
Op på ølkassen (ISBN13: 9788702260083).
Gyldendals omtale af bogen
Forrige: Hvidvask er en alvorlig forbrydelse
Næste: Morten Albæk: meningsfuldt (arbejds)liv
Advokat advokater Chris Macdonald CSR CSR - virksomheders samfundsansvar Danmark Debat Digte Erhvervslivet Etik Ferie Festival Folkekirken Folkemødet Folketinget Forum Advokater Fri proces Fritid Gode råd innovation Italien Jura kirke Kultur Kunst livet Mediation Mennesker Menneskerettigheder Mindfulness Motion Musik oplevelser Politik Presse og medier Retssikkerhed Roskilde Roskilde Festival samfund Samfundsansvar tanker Tanker Tro Udvikling Verden
Advokat, jura & retssikkerhed
Debat, politik & samfund
Erhverv, produkter & CSR
I form & slib saven
Kirke, tro & tanker
Kunst, kultur & oplevelser
Arkiv Vælg måned november 2020  (1) oktober 2020  (1) september 2020  (1) august 2020  (1) maj 2020  (2) april 2020  (3) marts 2020  (1) december 2019  (1) oktober 2019  (2) september 2019  (2) august 2019  (3) juli 2019  (3) maj 2019  (1) april 2019  (2) februar 2019  (2) januar 2019  (7) december 2018  (1) november 2018  (4) oktober 2018  (3) september 2018  (4) juli 2018  (3) maj 2018  (3) april 2018  (2) marts 2018  (4) februar 2018  (3) januar 2018  (3) december 2017  (1) november 2017  (1) oktober 2017  (2) september 2017  (1) august 2017  (1) juli 2017  (6) juni 2017  (3) maj 2017  (1) april 2017  (6) marts 2017  (1) februar 2017  (5) januar 2017  (8) december 2016  (6) november 2016  (2) oktober 2016  (5) september 2016  (2) august 2016  (3) juli 2016  (6) juni 2016  (3) maj 2016  (2) april 2016  (4) marts 2016  (4) februar 2016  (3) januar 2016  (11) december 2015  (6) november 2015  (7) oktober 2015  (4) september 2015  (4) juli 2015  (3) juni 2015  (1) maj 2015  (2) april 2015  (9) marts 2015  (6) februar 2015  (6) januar 2015  (2) december 2014  (5) november 2014  (5) oktober 2014  (9) september 2014  (9) august 2014  (3) juli 2014  (3) juni 2014  (7) maj 2014  (5) april 2014  (6) marts 2014  (3) februar 2014  (8) januar 2014  (7) december 2013  (15) november 2013  (15) oktober 2013  (8) september 2013  (12) august 2013  (14) juli 2013  (17) juni 2013  (25) maj 2013  (11) april 2013  (5) marts 2013  (5) februar 2013  (13) januar 2013  (12) december 2012  (4) november 2012  (5) oktober 2012  (7) september 2012  (6) august 2012  (4) juli 2012  (17) juni 2012  (13) maj 2012  (18) april 2012  (3) marts 2012  (7) februar 2012  (6) januar 2012  (13) december 2011  (21) november 2011  (22) oktober 2011  (41) september 2011  (45) august 2011  (49) juli 2011  (55) juni 2011  (30) maj 2011  (46) april 2011  (35)
Følg mig på Facebook
Powered by WordPress | Leveret af Groubee
© Copyright 2016, All Rights Reserved